gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8194, del 20-12-2017 (2017/11399)

DECRET 208/2017, de 15 de desembre, del Consell, pel qual es disposa el cessament, a petició pròpia, de Vicente Aguiló Lucia com a director general de Tecnologies de la Informació i les Comunicacions.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8194

Data del DOGV
:   20-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11350


Data del document
:   15-12-2017

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic

DECRET 208/2017, de 15 de desembre, del Consell, pel qual es disposa el cessament, a petició pròpia, de Vicente Aguiló Lucia com a director general de Tecnologies de la Informació i les Comunicacions. [2017/11373]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, en la reunió de 15 de desembre de 2017,  
  
DISPOSA  
  
El cessament, a petició pròpia, de Vicente Aguiló Lucia com a director general de Tecnologies de la Informació i les Comunicacions, i li agraeix els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 15 de desembre de 2017  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 8100, del 07-08-2017 (2017/6469)

Formalització del contracte número CNMY16/CS00D/28. Servei de transport dels participants en els Jocs Esportius de la Comunitat Valenciana i esdeveniments nacionals.
---------------------------------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/6469


Data del document
:   05-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY16/CS00D/28. Servei de transport dels participants en els Jocs Esportius de la Comunitat Valenciana i esdeveniments nacionals. [2017/6469]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.  
c) Número d'expedient: CNMY16/CS00D/28.  
  
2. Objecte del contracte  
a) Tipus de contracte: contracte de serveis.  
b) Descripció de l'objecte: servei de transport dels participants en els Jocs Esportius de la Comunitat Valenciana i esdeveniments nacionals.  
c) Lots: 4.  
d) Publicació: DOGV núm. 7914, de 10 de novembre de 2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació  
330.909,08 euros  
  
5. Formalització  
a) Data: 6 de març de 2017.  
b) Contractistes:  
Autos Mediterráneo, SA (lot 2)  
Ute Alicante Jocs Esportius 2016 (lot 1)  
Ute Transvia, SL, Autobuses Buñol, SL, Autoc. Herca, SL, Hertocar, SL (lots 3, 4)  
c) Nacionalitat: espanyola.  
d) Import d'adjudicació:  
Autos Mediterráneo, SA: 18.181,82 euros, IVA exclòs.  
Ute Alicante Jocs Esportius 2016: 103.636,36 euros, IVA exclòs  
Ute Transvia, SL, Autobuses Buñol, SL, Autoc. Herca, SL, Hertocar, SL: 209.090,90 euros, IVA exclòs  
  
València, 5 de juliol de 2017.- El conseller d'Educació, Investigació, Cultura i Esport, p. d. (R 26.10.2016, DOGV 7906), el sotssecretari: Josep Joan Vidal Borràs.
Diari Oficial de la Generalitat Valenciana


Sumari del DOGV 8043, del 19-05-2017 (2017/3614)

Notificació de la sentència dictada en el procediment de divorci número 743/2015.
---------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3614


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de divorci número 743/2015. [2017/3614]  
Procediment: família, divorci contenciós 000743/2015.  
Matèria estadística: divorcis no consensuats.  
Demandant: Roberto Leal Rodríguez.  
Procurador: Manuel Martínez Rico.  
Demandada: Sandra Cisneros García.  
En el judici a què es fa referència s'ha dictat la sentència que té la part dispositiva que, literalment, és com segueix:  
  
«Estime la demanda interposada pel procurador el senyor Martínez Rico, en nom i representació de Roberto Leal Rodríguez, contra Sandra Cisneros García, declarada en situació processal de rebel·lia.  
Declare dissolt, per divorci, el matrimoni celebrat entre Roberto Leal Rodríguez i Sandra Cisneros García, el dia 13 juliol 2009, a Madrid.  
No pertoca la imposició de costes a cap dels litigants.  
Notifiqueu aquesta sentència a les parts i feu-los saber que no és ferma sinó que, en contra, s'hi pot interposar un recurs d'apel·lació, que s'haurà d'interposar per escrit i que cal presentar davant d'aquest jutjat dins del termini de 20 dies des que es notifique i del qual coneixerà l'Audiència Provincial d'Alacant. Per a la interposició del recurs serà necessària l'acreditació prèvia de la constitució del dipòsit de 50 euros, exigit per la disposició addicional 15a de la Llei orgànica del poder judicial.  
Aquesta és la sentència, de la qual porteu un testimoniatge a les actuacions que l'han motivada, que pronuncie, mane i firme. En done fe.»  
  
Atés que es desconeix el domicili o la residència actuals de Sandra Cisneros García, com a demandada, per la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'enjudiciament civil, jo, la lletrada de l'Administració de justícia, María Amparo Marco Martínez-Arenas, he ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
  
Torrevieja, 19 d'abril de 2017.- La lletrada de l'Administració de justícia: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 8002, del 17-03-2017 (2017/1384)

Notificació de la sentència dictada en el judici verbal número 38/2016.
-----------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1384


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici verbal número 38/2016. [2017/1384]  
Procediment: judici verbal 000038/2016-M.  
De: Luxe Perfil, SL.  
Procurador: César Javier Gómez Martínez.  
Contra: Francisco Javier Fernández Romo.  
Joaquín Andrés Sancho, lletrat de l'Administració de justícia del Jutjat de Primera Instància número 1 de Torrent, faig constar que en el procediment judici verbal número 38/16-M, seguit a instàncies de Luxe Perfil, SL, contra Francisco Javier Fernández Romo, s'ha dictat la sentència, de data 15 de setembre de 2016, que condemna la part demandada a pagar a l'actora la quantitat reclamada.  
Contra aquesta sentència no es pot interposar recurs atés que es tracta d'un procediment per raó de la quantia que no excedeix de 3.000 euros.  
I atés que el demandat, Francisco Javier Fernández Romo, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 22 de setembre de 2016.- El lletrat de l'Administració de justícia: Joaquín Andrés Sancho.
Diari Oficial de la Generalitat Valenciana


Sumari del DOGV 8010, del 29-03-2017 (2017/2262)

Resolució de 14 de març de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment sobre drets fonamentals número 4/000073/0803-ZC a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8010

Data del DOGV
:   29-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2262


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 14 de març de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment sobre drets fonamentals número 4/000073/6053-TB a comparéixer en la via jurisdiccional. [2017/2262]  
El Tribunal Superior de Justícia de la Comunitat Valenciana, Sala Contenciosa Administrativa, secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
  
Recurrent: Unión Sindical Obrera de la Comunidad Valenciana (USO)  
Interessats: indeterminats  
Descripció: recurs contenciós administratiu, procediment sobre drets fonamentals número 4/000073/2606-LV: 46417-23-0-1956-3433204, contra Decret 9/2017, de 27 de gener, del Consell, pel qual s'estableix el model lingüístic educatiu valencià i se'n regula l'aplicació als ensenyaments no universitaris de la Comunitat Valenciana (DOGV 7973, 06.02.2017).  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de cinc dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
  
València, 14 de març de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8018, del 10-04-2017 (2017/3035)

RESOLUCIÓ de 24 de març de 2017, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 de gener de 2017.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3035


Data del document
:   24-03-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de març de 2017, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 31 de gener de 2017. [2017/3035]  
Vist l'estat resum de la situació de la Tresoreria de la Generalitat, el 31 de gener de 2017, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a la seua publicació en el Diari Oficial de la Generalitat Valenciana, com a annex de la present resolució.  
  
València, 24 de març de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7990, del 01-03-2017 (2017/1639)

DECRET 21/2017, de 17 de febrer, del Consell, de nomenament de registradors i registradores de la propietat, mercantil i de béns mobles per a proveir registres vacants a la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7990

Data del DOGV
:   01-03-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/1639


Data del document
:   17-02-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

DECRET 21/2017, de 17 de febrer, del Consell, de nomenament de registradors i registradores de la propietat, mercantil i de béns mobles per a proveir registres vacants a la Comunitat Valenciana. [2017/1639]  
Vist l'expedient instruït per a la provisió de Registres vacants en el territori de la Comunitat Valenciana, en virtut del concurs ordinari convocat per Resolució de 25 de novembre de 2016, de la Direcció General dels Registres i del Notariat, i resolt per Resolució de la mateixa direcció general de 16 de gener de 2017, d'acord amb el que estableix el vigent Reglament Hipotecari.  
Per tot això, i d'acord amb el que disposen els articles 58 de l'Estatut d'Autonomia de la Comunitat Valenciana i 33.2 de la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, i amb la deliberació prèvia del Consell, en la reunió del 17 de febrer de 2017,  
  
  
DECRETE  
  
Nomenar, per a proveir els registres de la propietat, mercantils i de béns mobles vacants en el territori de la Comunitat Valenciana, anunciats en el referit concurs, als registradors que, a continuació, s'indiquen:  
  
1. Torrent núm. 3, María del Consuelo Ribera Pont, registradora d'Ontinyent.  
2. Mercantil i de Béns Mobles d'Alacant II, Fernando Trigo Portela, registrador d'Alacant núm. 3.  
3. Nules núm. 3, Domingo Jordà Domingo, registrador de Sagunt núm. 2.  
4. Sant Vicent del Raspeig, Fernando Valentín Monedero San Martín, registrador de Martorell núm. 1.  
5. Algemesí, María Mercedes Tormo Santonja, registradora de Vila-real núm. 3.  
6. Enguera, Juan Antonio Tamarit Serrano, registrador de Torrent núm. 1.  
7. Elx núm. 5, Antonio José Sánchez del Camp Ferrer, registrador d'Alacant núm. 8.  
8. Segorbe, Mercedes Vallet Ribera, registradora d'Amposta núm. 2.  
  
València, 17 de febrer de 2017  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 8200, del 28-12-2017 (2017/11076)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8200

Data del DOGV
:   28-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11692


Data del document
:   18-12-2017

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Oferta d'ocupació pública per a l'any 2017. [2017/11303]  
La Junta de Govern de la ciutat de Gandia, en la sessió ordinària celebrada el dia 18 de desembre de 2017, ha aprovat, l'oferta d'ocupació pública d'aquest ajuntament per a l'any 2017, que es concreta en:  
  
Gandia, 18 desembre 2017.- El secretari general del Ple: Lorenzo Pérez Sarrión.
Diari Oficial de la Generalitat Valenciana


Sumari del DOGV 8159, del 30-10-2017 (2017/8864)

Informació pública de la modificació puntual número 3 d'ordenació detallada del Pla general.
--------------------------------------------------------------------------------------------

### Dades del document

Número de DOGV
:   8159

Data del DOGV
:   30-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8864


Data del document
:   05-10-2017

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública de la modificació puntual número 3 d'ordenació detallada del Pla general. [2017/8864]  
El Ple de l'Ajuntament, en sessió celebrada el dia 28 de setembre de 2017, ha acordat:  
1. De conformitat amb l'article 57 de la LOTUP, la informació pública de l'expedient de modificació puntual núm. 3 del Pla general, durant un període de 45 dies, amb publicació de l'acord en el Diari Oficial de la Generalitat Valenciana i en un diari no oficial d'àmplia difusió en la localitat de Sant Joan d'Alacant, a comptar des de la publicació en el DOGV.  
2. Remetre notificació formal i individualitzada de la resolució als interessats i als que consten en el Cadastre com a titulars de drets afectats per l'actuació proposada.  
Durant aquest termini, el projecte estarà depositat, per a la seua consulta pública, en el tauler d'anuncis de la seu electrònica municipal http://santjoandalacant.sedelectronica.es i en l'Ajuntament, Servei d'Urbanisme, oficines generals síties en la plaça de l'Església, 2, telèfon 674 818 082, en dies laborables de dilluns a divendres de 09.00 a 14.00 hores. Adreça electrònica: oahdcadrfrym.vmcfysvoa@hdyifqobrdiketlg.vk  
El projecte el conformen 3 documents els codis segurs de verificació dels quals (CSV) són els següents:  
AF9LAK4LRTT3L3DMM6CWP4AA6  
A6WEAG4WM6PSLFPLPYZFA7AHW  
MQTXP178G2CQSJH2KZ2N7GFKH  
CSV de la certificació de l'acord municipal:  
8Y43HNKX9QRW8LTUYTC5RZAQZ  
  
També poden descarregar-se de la seu electrònica municipal introduint el CSV en l'apartat «validar document».  
  
Sant Joan d'Alacant, 5 d'octubre de 2017.- L'alcalde president: Jaime Joaquín Blanc Gabriel.
Diari Oficial de la Generalitat Valenciana


Sumari del DOGV 7954, del 10-01-2017 (2017/100)

Convocatòria per a la provisió en propietat de cinc places d'agent de la policia local, una per torn de mobilitat i quatre per torn lliure, corresponents a l'oferta d'ocupació pública de 2016.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7954

Data del DOGV
:   10-01-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/100


Data del document
:   23-12-2016

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * concurs administratiu

Convocatòria per a la provisió en propietat de cinc places d'agent de la policia local, una per torn de mobilitat i quatre per torn lliure, corresponents a l'oferta d'ocupació pública de 2016. [2017/100]  
La Junta de Govern Local d'aquest ajuntament, en la sessió del dia 14 de desembre de 2016, va aprovar les corresponents bases específiques per a cobrir en propietat cinc places d'agent del cos de la policia local, una per torn de mobilitat i quatre per torn lliure, codis del lloc de treball PL08, PL16, PL19, PL20 i PL21, corresponents a l'oferta d'ocupació pública de 2016.  
Les bases apareixen publicades íntegrament en el Butlletí Oficial de la província de Castelló número 152, de data 17 de desembre de 2016.  
  
La convocatòria del procés selectiu es realitzarà mitjançant un anunci en el Boletín Oficial del Estado, a partir de la publicació del qual s'iniciaran els respectius terminis de 20 dies naturals per a la presentació d'instàncies.  
Els successius anuncis corresponents a aquesta convocatòria es publicaran, quan siga procedent segons les bases, en el Butlletí Oficial de la província de Castelló, al tauler d'edictes i en el portal de transparència de l'Ajuntament d'Alcalà de Xivert.  
  
Alcalà de Xivert, 23 de desembre de 2016.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 8153, del 20-10-2017 (2017/9302)

CORRECCIÓ d'errades de l'Ordre 10/2017, de 3 d'octubre, de la Conselleria d'Hisenda i Model Econòmic, per la qual es regula la plataforma d'eFormació de la Generalitat.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/10/03/10/corrigendum/46698029/dof/vci/html**

### Dades del document

Número de DOGV
:   8153

Data del DOGV
:   20-10-2017

Secció del DOGV
:   I. DISPOSICIONS GENERALS

Número del document
:   2017/9302


Data del document
:   20-10-2017

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic
    * legislació

CORRECCIÓ d'errades de l'Ordre 10/2017, de 3 d'octubre, de la Conselleria d'Hisenda i Model Econòmic, per la qual es regula la plataforma d'eFormació de la Generalitat. [2017/9302]  
Advertit error en la publicació del Diari Oficial de la Generalitat Valenciana número 8152, de 19 d'octubre de 2017, de l'Ordre de la Conselleria d'Hisenda i Model Econòmic per la qual es regula la plataforma d'eFormación de la Generalitat, es procedeix a la seua correcció:  
  
On diu:  
«Ordre 10/2010, de 3 d'octubre, de la Conselleria d'Hisenda i Model Econòmic, per la qual es regula la plataforma d'eFormación de la Generalitat»;  
  
Ha de dir:  
«Ordre 10/2017, de 3 d'octubre, de la Conselleria d'Hisenda i Model Econòmic, per la qual es regula la plataforma d'eFormación de la Generalitat».


Còpia Permalink ELI
Diari Oficial de la Generalitat Valenciana


Sumari del DOGV 8164, del 07-11-2017 (2017/9093)

Informació pública de la pèrdua de la carta de pagament número 122016M34.
-------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9093


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 122016M34. [2017/9093]  
A causa de la pèrdua de l'original de la carta de pagament de la fiança número 122016M34, per import de 596,75 euros, a nom d'Iberdrola Distribución Eléctrica, SA, H21462023, a favor d'Economia, SP, Comerç i Treball.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Model Econòmic a Castelló. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
Castelló de la Plana, 5 d'octubre de 2017.- El director territorial: Carlos Llopis Rausa.